محمد دین تاثیر

محمد دین تاثیر (28 فروری 1902ء - 1 دسمبر 1950ء) ایک پاکستانی اردو شاعر، نقاد اور ماہر تعلیم تھے۔ قصبہ اجنالہ ضلع امرتسرمیں پیدا ہوئے۔ 1904ء میں پہلے والد پھر والدہ نے وبائے طاعون میں انتقال کا۔ میاں نظام الدین رئیسلاہور نے جو ان کے خالو تھے پرورش کی۔ فورمین کرسچن کالج لاہور سے 1926ء میں ایم اے کی ڈگری لی۔ اسی سال اسلامیہ کالج لاہور میں انگریزی کے لیکچرار مقرر ہوئے۔ کچھ عرصے بعد مستعفی ہو کر محکمہ اطلاعات سے وابستہ ہو گئے۔ 1928ء میں دوبارہ اسلامیہ کالج میں آ گئے۔ 1934ء میں انگلستان چلے گئے اور کیمبرج سے پی۔ ایچ۔ ڈی کیا۔

1936ء میں ایم۔ اے او کالج امرتسر میں پرنسپل کے عہدے پر فائز ہوئے۔ دوسری جنگ عظیم تک مختلف عہدوں پر کام کیا۔ 1947ء میں سری نگر گئے اور پھر پاکستان آکر آزاد کشمیر کے محکمہ نشر و اشاعت کے انچارچ ہو گئے۔ 1948ء میں اسلامیہ کالج لاہور کے پرنسپل مقرر ہوئے اور زندگی کے آخری ایام تکاسی کالج سے وابستہ رہے۔

ڈاکٹر تاثیر کی ادبی زندگی کا آغاز لڑکپن ہی میں ہو گیا تھا۔ کالج میں ان صلاحیتوں نے جلا پائی۔ اور 1924ء تک ادبی دنیا میں خاصے معروف ہو گئے۔ انھی دنوں ’’ نیرنگ خیال‘‘ لاہور کی ادارت ان کے سپرد ہوئی۔ دیگر ممتاز رسائل میں ان کی نقلیں اور مضامین شائع ہوتے تھے۔ انجمن ترقی پسند مصنفین کے بانیوں میں سے تھے۔ انھوں نے روایت سے بغاوت کی اور مروجہ اسلوب سے ہٹ کر آزاد نظم کو ذریعۂ اظہار بنایا۔

وہ پاکستانی صوبہ پنجاب کے سابقہ مقتول گورنر سلمان تاثیر کے والد تھے۔

غازی علم دین شہید کے جسد مبارک کے لیے صندوق و بانس کا اہتمام ڈاکٹر محمد دین تاثیر نے کیا تھا۔https://www.nawaiwaqt.com.pk/30-Oct-2017/690143 شہید ناموس رسالت غازی علم الدین شہید ؒ

 تصانیف 
 کنول (ناول)
 آتش کدہ (شعری مجموعہ)

 حوالہ جات 

زمرہ:اردو شعرا
زمرہ:اسلامیہ کالج لاہور کا تدریسی عملہ
زمرہ:برطانوی ہند کے مصنفین
زمرہ:پاکستانی اردو شعرا
زمرہ:پیمبروک کالج، کیمبرج کے فضلا
زمرہ:تاثیر خاندان
زمرہ:جامعہ پنجاب کا تدریسی عملہ
زمرہ:کشمیری نژاد پاکستانی شخصیات
زمرہ:لاہور کے شعرا
زمرہ:ماہرین تعلیم
زمرہ:نیازمندان لاہور
زمرہ:1902ء کی پیدائشیں
زمرہ:1950ء کی وفیات

زمرہ:صوبہ پنجاب (برطانوی ہند) کی شخصیات